CELEX: 32015R1005
Language: fi
Date: 2015-06-25 00:00:00
Title: Komission asetus (EU) 2015/1005, annettu 25 päivänä kesäkuuta 2015, asetuksen (EY) N:o 1881/2006 muuttamisesta siltä osin kuin kyse on tietyissä elintarvikkeissa olevan lyijyn enimmäismääristä (ETA:n kannalta merkityksellinen teksti)

26.6.2015   
            
            
               FI
            
            
               Euroopan unionin virallinen lehti
            
            
               L 161/9
            
         KOMISSION ASETUS (EU) 2015/1005,
   annettu 25 päivänä kesäkuuta 2015,
   asetuksen (EY) N:o 1881/2006 muuttamisesta siltä osin kuin kyse on tietyissä elintarvikkeissa olevan lyijyn enimmäismääristä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93 (1) ja erityisesti sen 2 artiklan 3 kohdan,
   sekä katsoo seuraavaa:
   
               (1)
            
            
               Komission asetuksessa (EY) N:o 1881/2006 (2) vahvistetaan tiettyjen elintarvikkeissa olevien vierasaineiden enimmäismäärät.
            
         
               (2)
            
            
               Euroopan elintarviketurvallisuusviranomaisen, jäljempänä ’EFSA’, alainen elintarvikeketjun vierasaineita käsittelevä tiedelautakunta, jäljempänä ’CONTAM-lautakunta’ antoi 18 päivänä maaliskuuta 2010 lausunnon elintarvikkeissa olevasta lyijystä (3). CONTAM-lautakunta totesi kehitykseen liittyvää neurotoksisuutta pikkulapsilla ja kardiovaskulaarisia vaikutuksia ja munuaistoksisuutta aikuisilla lyijyn mahdollisina kriittisinä haittavaikutuksina, joita voidaan käyttää riskinarvioinnin pohjana. Se ilmoitti myös, että lasten ja hedelmällisessä iässä olevien naisten suojaaminen mahdolliselta neurologisen kehityksen häiriöiden riskiltä riittää suojaamaan koko väestöä muilta lyijyn haittavaikutuksilta. Sen vuoksi on aiheellista vähentää ravinnon kautta tapahtuvaa altistumista lyijylle alentamalla nykyisiä enimmäismääriä ja asettamalla lisäksi lyijylle enimmäismäärät tietyissä hyödykkeissä.
            
         
               (3)
            
            
               Enimmäismäärät on jo vahvistettu äidinmaidonkorvikkeille ja vieroitusvalmisteille. Jotta voidaan varmistaa imeväisten ja pikkulasten osalta ravinnon kautta tapahtuvan altistumisen jatkuva vähentyminen, voimassa olevia enimmäismääriä olisi alennettava ja uudet enimmäismäärät vahvistettava imeväisten ja pikkulasten viljapohjaisille valmisruoille ja muille lastenruoille, imeväisille ja pikkulapsille erityisiin lääkinnällisiin tarkoituksiin tarkoitetuille elintarvikkeille sekä juomille, joita tämä muita heikommassa asemassa oleva kuluttajaryhmä kuluttaa runsaasti.
            
         
               (4)
            
            
               Uudet esiintymistiedot osoittavat, että jotkin nykyiset poikkeukset oletusenimmäismääristä eivät ole enää tarpeen, koska oletusenimmäismäärissä voidaan pysyä noudattamalla hyviä käytänteitä, tai että alhaisemmat enimmäismäärät ovat saavutettavissa. Erityiset enimmäismäärät eivät näin ollen enää ole tarpeen kaalikasvien, lehtikaalia lukuun ottamatta, tuoreiden vihannesten, useimpien marjojen ja pienten hedelmien osalta, ja nykyisiä enimmäismääriä olisi alennettava pääjalkaisten, useimpien hedelmävihannesten, useimpien hedelmämehujen, viinin ja maustetun viinin osalta.
            
         
               (5)
            
            
               Kaurajuuren osalta nykyisten enimmäismäärien noudattaminen on vaikeaa. Koska tämän hyödykkeen kulutus on vähäistä ja sen vaikutukset ihmisten altistumiseen ovat vähämerkityksisiä, on aiheellista nostaa lyijyn enimmäismääriä kaurajuuressa.
            
         
               (6)
            
            
               Hunajan suurista lyijypitoisuuksista saadut epämääräiset tulokset ovat saaneet jäsenvaltiot toteuttamaan täytäntöönpanotoimia eri lyijypitoisuuksilla. Erot jäsenvaltioiden antamissa säännöissä saattavat estää yhteismarkkinoiden toimintaa, minkä vuoksi hunajassa esiintyvälle lyijylle olisi asetettava yhdenmukaistettu enimmäismäärä.
            
         
               (7)
            
            
               Koska teen ja yrttiuutejuomien kulutus voi olla tärkeä tekijä ravinnon kautta tapahtuvassa altistumisessa, näiden hyödykkeiden osalta olisi vahvistettava enimmäisarvo. Koska kuivatuista teelehdistä ja yrttiuutejuomien valmistuksessa käytettyjen muiden kasvien kuivatuista osista ei ole saatavilla tietoja, joiden pohjalta voitaisiin vahvistaa tällainen enimmäismäärä, olisi kerättävä esiintymistietoja, joiden pohjalta voitaisiin myöhemmin mahdollisesti vahvistaa erityinen enimmäismäärä.
            
         
               (8)
            
            
               Imeväisten ja pikkulasten viljapohjaisia valmisruokia ja muita lastenruokia ja erityisiin lääkinnällisiin tarkoituksiin tarkoitettuja ruokavaliovalmisteita koskevaa lainsäädäntöä on korvattu, joten tiettyihin loppuviitteisiin on tehtävä muutoksia.
            
         
               (9)
            
            
               Jäsenvaltioille ja elintarvikealan toimijoille olisi annettava aikaa sopeutua tässä asetuksessa vahvistettuihin uusiin enimmäismääriin. Lyijyn enimmäismäärien soveltamista olisi sen vuoksi lykättävä.
            
         
               (10)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1881/2006 liite tämän asetuksen liitteen mukaisesti.
   2 artikla
   Asetuksen (EY) N:o 1881/2006, sellaisena kuin se on muutettuna tällä asetuksella, liitteessä vahvistettuja lyijyn enimmäismääriä sovelletaan 1 päivästä tammikuuta 2016. Elintarvikkeita, jotka eivät ole näiden enimmäismäärien mukaisia mutta jotka on laillisesti saatettu markkinoille ennen 1 päivää tammikuuta 2016, voidaan kyseisen päivämäärän jälkeen edelleen pitää kaupan vähimmäissäilyvyysajankohtaan tai viimeiseen käyttöpäivään saakka.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä kesäkuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 37, 13.2.1993, s. 1.
   
      (2)  Komission asetus (EY) N:o 1881/2006, annettu 19 päivänä joulukuuta 2006, tiettyjen elintarvikkeissa olevien vierasaineiden enimmäismäärien vahvistamisesta (EUVL L 364, 20.12.2006, s. 5).
   
      (3)  EFSA Panel on Contaminants in the Food Chain (CONTAM); Scientific Opinion on Lead in Food. EFSA Journal 2010; 8(4):1570.
   
      LIITE
      Muutetaan asetuksen (EY) N:o 1881/2006 liite seuraavasti:
      
                  1)
               
               
                  Korvataan 3.1 alajakso (Lyijy) seuraavasti:
                  
                              ”3.1
                           
                           
                              Lyijy
                           
                           
                               
                           
                        
                              3.1.1
                           
                           
                              Raakamaito (6), lämpökäsitelty maito ja maitopohjaisten tuotteiden valmistukseen tarkoitettu maito
                           
                           
                              0,020
                           
                        
                              3.1.2
                           
                           
                              Äidinmaidonkorvikkeet ja vieroitusvalmisteet
                           
                           
                               
                           
                        
                               
                           
                           
                              myydään jauheena (8) (29)
                           
                           
                              0,050
                           
                        
                               
                           
                           
                              myydään nesteenä (8) (29)
                           
                           
                              0,010
                           
                        
                              3.1.3
                           
                           
                              Imeväisten ja pikkulasten viljapohjaiset valmisruoat ja muut lastenruoat (3) (29), muut kuin 3.1.5 kohdassa mainitut
                           
                           
                              0,050
                           
                        
                              3.1.4
                           
                           
                              Imeväisille ja pikkulapsille erityisiin lääkinnällisiin tarkoituksiin tarkoitetut elintarvikkeet (9)
                           
                           
                               
                           
                        
                               
                           
                           
                              myydään jauheena (29)
                           
                           
                              0,050
                           
                        
                               
                           
                           
                              myydään nesteenä (29)
                           
                           
                              0,010
                           
                        
                              3.1.5
                           
                           
                              Imeväisten ja pikkulasten juomat, jotka on merkitty sellaisiksi ja myydään sellaisina, muut kuin 3.1.2 ja 3.1.4 kohdassa mainitut
                           
                           
                               
                           
                        
                               
                           
                           
                              myydään nesteinä tai saatettava ennalleen valmistajan ohjeiden mukaan, hedelmämehut mukaan luettuina (4)
                           
                           
                              0,030
                           
                        
                               
                           
                           
                              valmistettava uuttamalla tai keittämällä (29)
                           
                           
                              1,50
                           
                        
                              3.1.6
                           
                           
                              Nautaeläinten, lampaiden, sian ja siipikarjan liha (lukuun ottamatta sivutuotteita) (6)
                           
                           
                              0,10
                           
                        
                              3.1.7
                           
                           
                              Nautaeläinten, lampaiden, sian ja siipikarjan sivutuotteet (6)
                           
                           
                              0,50
                           
                        
                              3.1.8
                           
                           
                              Kalanliha (24) (25)
                           
                           
                              0,30
                           
                        
                              3.1.9
                           
                           
                              Pääjalkaiset (52)
                           
                           
                              0,30
                           
                        
                              3.1.10
                           
                           
                              Äyriäiset (26) (44)
                           
                           
                              0,50
                           
                        
                              3.1.11
                           
                           
                              Simpukat (26)
                           
                           
                              1,50
                           
                        
                              3.1.12
                           
                           
                              Viljat ja palkohedelmät
                           
                           
                              0,20
                           
                        
                              3.1.13
                           
                           
                              Vihannekset, lukuun ottamatta lehtikaalia, kaurajuurta, lehtivihanneksia, tuoreita yrttejä, sieniä, merilevää ja hedelmävihanneksia (27) (53)
                           
                           
                              0,10
                           
                        
                              3.1.14
                           
                           
                              Lehtikaalit, kaurajuuri, lehtivihannekset, lukuun ottamatta tuoreita yrttejä, ja seuraavat sienet: Agaricus bisporus (herkkusieni), Pleurotus ostreatus (osterivinokas), Lentinula edodes (siitake) (27)
                           
                           
                              0,30
                           
                        
                              3.1.15
                           
                           
                              Hedelmävihannekset
                           
                           
                               
                           
                        
                               
                           
                           
                              sokerimaissi (27)
                           
                           
                              0,10
                           
                        
                               
                           
                           
                              muut kuin sokerimaissi (27)
                           
                           
                              0,05
                           
                        
                              3.1.16
                           
                           
                              Hedelmät, lukuun ottamatta karpaloita, herukoita, seljanmarjoja ja mansikkapuun hedelmiä (27)
                           
                           
                              0,10
                           
                        
                              3.1.17
                           
                           
                              Karpalot, herukat, seljanmarjat ja mansikkapuun hedelmät (27)
                           
                           
                              0,20
                           
                        
                              3.1.18
                           
                           
                              Rasvat ja öljyt, maitorasva mukaan luettuna
                           
                           
                              0,10
                           
                        
                              3.1.19
                           
                           
                              Hedelmätäysmehut, hedelmätäysmehutiivisteet ennalleen saatettuna ja hedelmänektarit
                           
                           
                               
                           
                        
                               
                           
                           
                              yksinomaan marjoista ja muista pienistä hedelmistä (14)
                           
                           
                              0,05
                           
                        
                               
                           
                           
                              muista hedelmistä kuin marjoista ja muista pienistä hedelmistä (14)
                           
                           
                              0,03
                           
                        
                              3.1.20
                           
                           
                              Viinit (myös kuohuviinit, mutta ei väkevät viinit), siiderit, päärynä- ja hedelmäviinit (11)
                           
                           
                               
                           
                        
                               
                           
                           
                              tuotteet, jotka on valmistettu vuoden 2001 hedelmäsadosta vuoden 2015 hedelmäsatoon
                           
                           
                              0,20
                           
                        
                               
                           
                           
                              tuotteet, jotka on valmistettu vuoden 2016 tai sitä myöhempien vuosien hedelmäsadosta
                           
                           
                              0,15
                           
                        
                              3.1.21
                           
                           
                              Maustetut viinit, maustetut viinipohjaiset juomat ja maustetut viinistä valmistetut juomasekoitukset (13)
                           
                           
                               
                           
                        
                               
                           
                           
                              tuotteet, jotka on valmistettu vuoden 2001 hedelmäsadosta vuoden 2015 hedelmäsatoon
                           
                           
                              0,20
                           
                        
                               
                           
                           
                              tuotteet, jotka on valmistettu vuoden 2016 tai sitä myöhempien vuosien hedelmäsadosta
                           
                           
                              0,15
                           
                        
                              3.1.22
                           
                           
                              Ravintolisät (39)
                           
                           
                              3,0
                           
                        
                              3.1.23
                           
                           
                              Hunaja
                           
                           
                              0,10”
                           
                        
            
                  2)
               
               
                  Korvataan loppuviite (3) seuraavasti:
                  
                              ”(3)
                           
                           
                              Tämän ryhmän elintarvikkeet sellaisina kuin ne määritellään imeväisille ja pikkulapsille tarkoitetuista ruoista, erityisiin lääkinnällisiin tarkoituksiin tarkoitetuista elintarvikkeista ja painonhallintaan tarkoitetuista ruokavalionkorvikkeista ja neuvoston direktiivin 92/52/ETY, komission direktiivien 96/8/EY, 1999/21/EY, 2006/125/EY ja 2006/141/EY, Euroopan parlamentin ja neuvoston direktiivin 2009/39/EY sekä komission asetusten (EY) N:o 41/2009 ja (EY) N:o 953/2009 kumoamisesta 12 päivänä kesäkuuta 2013 annetussa Euroopan parlamentin ja neuvoston asetuksessa (EU) N:o 609/2013 (EUVL L 181, 29.6.2013, s. 35).”
                           
                        
            
                  3)
               
               
                  Poistetaan loppuviitteet (8) ja (9). Korvataan viittaukset loppuviitteisiin (8) ja (9) viittauksella loppuviitteeseen (3).
               
            
                  4)
               
               
                  Korvataan loppuviite (11) seuraavasti:
                  
                              ”(11)
                           
                           
                              Viinit ja kuohuviinit sellaisina kuin ne määritellään maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetussa Euroopan parlamentin ja neuvoston asetuksessa (EU) N:o 1308/2013 (EUVL L 347, 20.12.2013, s. 671).”
                           
                        
            
                  5)
               
               
                  Korvataan loppuviite (13) seuraavasti:
                  
                              ”(13)
                           
                           
                              Tämän ryhmän elintarvikkeet sellaisina kuin ne määritellään maustettujen viinituotteiden määritelmästä, kuvauksesta, esittelystä, merkinnöistä ja maantieteellisten merkintöjen suojasta sekä neuvoston asetuksen (ETY) N:o 1601/91 kumoamisesta 26 päivänä helmikuuta 2014 annetussa Euroopan parlamentin ja neuvoston asetuksessa (EU) N:o 251/2014 (EUVL L 84, 20.3.2014, s. 14).
                              Näihin juomiin sovellettava okratoksiini A:n enimmäismäärä on riippuvainen viinin ja/tai rypäleen puristemehun osuudesta lopullisessa tuotteessa.”
                           
                        
            
                  6)
               
               
                  Korvataan loppuviite (16) seuraavasti:
                  
                              ”(16)
                           
                           
                              Imeväiset ja pikkulapset sellaisina kuin ne määritellään imeväisille ja pikkulapsille tarkoitetuista ruoista, erityisiin lääkinnällisiin tarkoituksiin tarkoitetuista elintarvikkeista ja painonhallintaan tarkoitetuista ruokavalionkorvikkeista ja neuvoston direktiivin 92/52/ETY, komission direktiivien 96/8/EY, 1999/21/EY, 2006/125/EY ja 2006/141/EY, Euroopan parlamentin ja neuvoston direktiivin 2009/39/EY sekä komission asetusten (EY) N:o 41/2009 ja (EY) N:o 953/2009 kumoamisesta 12 päivänä kesäkuuta 2013 annetussa Euroopan parlamentin ja neuvoston asetuksessa (EU) N:o 609/2013 (EUVL L 181, 29.6.2013, s. 35).”
                           
                        
            
                  7)
               
               
                  Poistetaan loppuviite (28).
               
            
                  8)
               
               
                  Korvataan loppuviite (44) seuraavasti:
                  
                              ”(44)
                           
                           
                              Raajojen ja vatsapuolen liha. Määritelmään ei sisälly äyriäisten eturuumis (cephalothorax). Rapujen ja ravun kaltaisten äyriäisten (Brachyura ja Anomura) tapauksessa raajojen liha.”
                           
                        
            
                  9)
               
               
                  Lisätään loppuviitteet (52) ja (53) seuraavasti:
                  
                              ”(52)
                           
                           
                              Enimmäismäärää sovelletaan ilman sisälmyksiä myytävään eläimeen.
                           
                        
                              (53)
                           
                           
                              Perunoita koskevaa enimmäismäärää sovelletaan kuorittuihin perunoihin.”